CELEX: 52014PC0111
Language: sk
Date: 2014-03-05
Title: Návrh NARIADENIE EURÓPSKEHO PARLAMENTU A RADY, ktorým sa zriaďuje systém Únie na samocertifikáciu náležitej starostlivosti v dodávateľskom reťazci zodpovedných dovozcov cínu, tantalu a volfrámu a ich rúd a zlata s pôvodom v oblastiach ovplyvnených konfliktom a vo vysokorizikových oblastiach

|
			
		
		
		52014PC0111
		
			Návrh NARIADENIE EURÓPSKEHO PARLAMENTU A RADY, ktorým sa zriaďuje systém Únie na samocertifikáciu náležitej starostlivosti v dodávateľskom reťazci zodpovedných dovozcov cínu, tantalu a volfrámu a ich rúd a zlata s pôvodom v oblastiach ovplyvnených konfliktom a vo vysokorizikových oblastiach /* COM/2014/0111 final - 2014/0059 (COD) */
			
				
		
		
			
			   	DÔVODOVÁ SPRÁVA
1.           KONTEXT NÁVRHU
Dôvody a ciele
návrhu
Hlavným cieľom tohto návrhu je snaha
obmedziť financovanie ozbrojených skupín a bezpečnostných síl[1], ku ktorému dochádza
prostredníctvom príjmov z nerastov v oblastiach ovplyvnených konfliktom a vo
vysokorizikových oblastiach tým, že sa budú podporovať a ďalej
propagovať zodpovedné postupy získavania zdrojov spoločností EÚ,
pokiaľ ide o cín, tantal, volfrám a zlato s pôvodom v týchto oblastiach.
Návrh vychádza z existujúcich medzinárodných rámcov a zásad týkajúcich sa
náležitej starostlivosti.
Všeobecný kontext
V súčasnosti existujú medzinárodné
opatrenia na podporu zodpovedného získavania nerastov v rizikových oblastiach
alebo oblastiach ovplyvnených ozbrojeným konfliktom. Dve najznámejšie opatrenia
boli prijaté v roku 2011 a 2010. Ide o Usmernenie OECD o náležitej
starostlivosti a zodpovednom riadení dodávateľských reťazcov nerastov
z oblastí ovplyvnených konfliktom a vysokorizikových oblastí (usmernenie
OECD o náležitej starostlivosti) a oddiel 1502 Doddovho-Frankovho zákona o
reforme Wall Street a ochrane spotrebiteľa v Spojených štátoch.
Prvé z uvedených opatrení nie je špecifické
pre krajinu ani pre región. Stanovuje sa v ňom postup, ktorým sa majú
riadiť krajiny, ktoré sa zaujímajú o zabezpečenie postupov
zodpovedného získavania zdrojov. Hoci usmernenie OECD o náležitej
starostlivosti bolo pôvodne k dispozícii spoločnostiam v jurisdikciách
OECD, je zdrojom inšpirácie aj pre spoločnosti vykonávajúce významné
transformačné alebo obchodné funkcie v dodávateľských reťazcoch
nerastov v prípade zlata, cínu, tantalu a volfrámu. V roku 2011 EÚ prijala
politický záväzok v rámci OECD na podporu ďalšieho zavádzania usmernenia.
Doddov-Frankov zákon sa zameriava na Konžskú
demokratickú republiku (KDR) a deväť susedných krajín. V oddiele 1502
zákona sa od spoločností kótovaných na burzách cenných papierov
v USA, ktoré používajú „nerasty z konfliktných oblastí“[2] , vyžaduje, aby o
pôvode takýchto nerastov a o príslušných opatreniach náležitej starostlivosti
podávali správy Komisii pre cenné papiere a burzy. V týchto správach sa
vyžaduje rozsiahle preskúmanie dodávateľského reťazca. Kótované
spoločnosti Spojených štátov sa čoraz viac obracajú na svojich
dodávateľov vrátane EÚ s cieľom získať príslušné informácie a dôkazy
o náležitej starostlivosti. Jednou z podnikateľských reakcií na zákon
bolo presmerovanie obchodu zo strednej Afriky, čo malo vplyv na miestne
trhy so zlatom, cínom, tantalom a volfrámom. Nerasty ťažené v súlade so
zákonom sa dostávajú na trhy EÚ a USA s určitými ťažkosťami.
Obchod s nerastmi z konfliktných oblastí
je veľmi dobre zdokumentovaný v prípade KDR a je predmetom rezolúcie
Bezpečnostnej rady OSN č. 1952 (2010). Avšak počet takýchto
prípadov rastie aj inde v Afrike, Ázii a Latinskej Amerike a touto
záležitosťou sa nezaoberá už iba OECD. V júni 2013 vedúci
predstavitelia skupiny G8 vyjadrili záväzok[3]
zvýšiť transparentnosť v ťažobnom priemysle.
V tejto súvislosti Európska komisia a vysoká
predstaviteľka pracujú na príprave komplexného rámca EÚ na podporu
zodpovedného získavania nerastov. Táto práca nadväzuje na uznesenie Európskeho
parlamentu z roku 2010, v ktorom sa EÚ vyzýva, aby prijala právne predpisy v
súlade s právnymi predpismi Spojených štátov amerických, ako aj s dvoma
oznámeniami z roku 2011 a 2012[4],
v ktorých Komisia oznámila zámer preskúmať možnosti zlepšenia
transparentnosti dodávateľského reťazca. Tento legislatívny návrh
preto bude sprevádzať oznámenie uvádzajúce iné politické opatrenia, ktoré
je možné použiť na riešenie tohto problému v čo najširšej miere.
Existujúce
ustanovenia v oblasti návrhu
Existujúce iniciatívy EÚ v súvislosti s
prírodnými zdrojmi, finančnou transparentnosťou a riadením
medzinárodného obchodu s diamantmi a lesníctva s citlivým prístupom ku
konfliktom:
–                        
Nariadenie Rady (ES) č. 2368/2002
z 20. decembra 2002, ktorým sa vykonáva certifikačná schéma
Kimberleyského procesu pre medzinárodný obchod s neopracovanými diamantmi.
–                        
Nariadenie Európskeho parlamentu a Rady (EÚ)
č. 995/2010 z 20. októbra 2010, ktorým sa ustanovujú
povinnosti hospodárskych subjektov uvádzajúcich na trh drevo a výrobky
z dreva. 
–                        
Smernica Európskeho parlamentu a Rady
2013/34/EÚ z 26. júna 2013 o ročných účtovných
závierkach, konsolidovaných účtovných závierkach a súvisiacich
správach určitých druhov podnikov, ktorou sa mení smernica Európskeho
parlamentu a Rady 2006/43/ES a zrušujú smernice Rady 78/660/EHS
a 83/349/EHS.
Súlad
s ostatnými politikami a cieľmi Únie
Návrh je v súlade s
cieľmi zahraničnej politiky EÚ a rozvojovou stratégiou lepšej správy,
udržateľným riadením a presadzovaním práva v súvislosti s využívaním
prírodných zdrojov v oblastiach ovplyvnených konfliktom a vo vysokorizikových
oblastiach, v ktorých sa ťažia nerasty, ako aj s politikami sociálnej
zodpovednosti podnikov a právnických osôb v EÚ, ktoré spoločnostiam
odporúčajú, aby zmiernili akýkoľvek potenciálny negatívny vplyv,
ktorý by mohli mať na spoločnosť, a aby preto pozorne sledovali
akékoľvek potenciálne porušovanie ľudských práv. 
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Konzultácie so
zainteresovanými stranami
Od decembra 2012 do júna 2013 prebiehal
rozsiahly konzultačný proces, ktorý zahŕňal verejnú konzultáciu
na webe a viaceré stretnutia so zainteresovanými stranami. Štúdia, v
ktorej sa posudzujú náklady na dodržiavanie náležitej starostlivosti, prínosy
a súvisiace účinky na vybrané subjekty, pokiaľ ide o zodpovedné
získavanie nerastov, bola dokončená v polovici septembra 2013. 
Zhrnutie výsledkov verejnej konzultácie a
záverečná správa štúdie posúdenia sú sprístupnené na webovej lokalite
Komisie spolu s týmto návrhom.
Komisia vykonala posúdenie vplyvu navrhovaných
politických možností, pričom zohľadnila výsledky tejto verejnej
konzultácie a štúdie posúdenia, a výsledkom bolo uverejnenie správy.
Posudzovalo sa týchto šesť možností:
·        
Možnosť 1 – Samostatné oznámenie EÚ 
Táto možnosť pozostáva z nasledujúcich
opatrení, ktoré majú byť zahrnuté v spoločnom oznámení Komisie a
vysokej predstaviteľky: i) Národné kontaktné miesta (NKM) a sieť
Enterprise Europe Network (EEN) by podporili uplatňovanie usmernenia OECD;
ii) verejné obstarávanie EÚ: uplatňovanie doložiek týkajúcich sa plnenia
zákazky v zmluvách Komisie a členských štátov EÚ na príslušné výrobky
(napr. počítače, mobily); iii) finančná pomoc na existujúce programy
OECD; iv) podpora Komisie týkajúca sa „vyhlásení o zámere“ európskeho priemyslu
a v) opatrenia na úrovni jednotlivých vlád.
·        
Možnosť 2 – Právne nezáväzný nástroj
Táto možnosť spája opatrenia opísané
v možnosti 1 s odporúčaním Rady na zvyšovanie informovanosti a na
podporu dobrovoľného uplatňovania usmernenia OECD o náležitej
starostlivosti zo strany podnikov EÚ, predovšetkým v prípade tých podnikov, na
ktoré sa nevzťahuje povinný systém tretej krajiny.
·        
Možnosť 3 – Nariadenie, ktorým sa stanovujú
povinnosti v rámci certifikácie „zodpovedného dovozcu EÚ“ vychádzajúce z
usmernenia OECD o náležitej starostlivosti – DOBROVOĽNÉ
Táto možnosť spája opatrenia opísané v
možnosti 1 s nariadením zameraným na všetkých dovozcov EÚ dovážajúcich cín,
tantalovú a volfrámovú rudu a kovy, ako aj zlato, bez ohľadu na pôvod
výrobkov. Nariadenie sa opiera o usmernenie OECD s cieľom stanoviť
povinnosti pre dovozcov EÚ, ktorí sa rozhodnú sami certifikovať ako
zodpovední dovozcovia cínu, tantalovej a volfrámovej rudy a kovov, ako aj
zlata, a to na základe vyhlásenia o dodržiavaní. 
Hoci je nariadenie dobrovoľné, dovozcovia
EÚ, ktorí sa rozhodnú sami certifikovať, sú povinní začleniť
všetky prvky usmernenia OECD o náležitej starostlivosti do svojho systému
riadenia prostredníctvom: i) udržiavania systému kontrol a transparentnosti,
pokiaľ ide o dodávateľský reťazec nerastov, ktorý sa okrem iného
týka krajiny pôvodu nerastu a taviarní/rafinérií; ii) identifikácie
a posúdenia rizík v rámci dodávateľského reťazca vo vzťahu
k modelovej politike OECD týkajúcej sa dodávateľského reťazca; iii)
navrhovania a vykonávania stratégie s cieľom reagovať na
identifikované riziká; iv) získania uistenia nezávislého externého auditu v
súvislosti s náležitou starostlivosťou v rámci dodávateľského
reťazca a v) verejného podávania správ o náležitej starostlivosti v rámci
dodávateľského reťazca.
Od dovozcu EÚ, ktorý sa sám certifikoval, sa
vyžaduje, aby každoročne zverejnil príslušným orgánom členského štátu
totožnosť a geografické umiestnenie taviarní/rafinérií v celom svojom
dodávateľskom reťazci. Na tomto základe by sa vypracoval zoznam EÚ
zodpovedných taviarní/rafinérií so sídlom v EÚ alebo dodávajúcich do EÚ.
Systém sa bude hodnotiť po troch rokoch,
alebo skôr v prípade, že to umožnia dostupné informácie, a výsledky sa použijú
na potreby rozhodovania o budúcnosti prístupu EÚ a na zmeny regulačného
rámca, aby sa stali povinnými, ak je to vhodné, na základe ďalšieho
posúdenia vplyvu. 
·        
Možnosť 4 – Nariadenie, ktorým sa stanovujú
povinnosti v rámci certifikácie „zodpovedného dovozcu EÚ“ vychádzajúce z
usmernenia OECD o náležitej starostlivosti – POVINNÉ
Táto možnosť spája opatrenia opísané v
rámci možnosti 1 s povinnou verziou nariadenia opísanou v možnosti 3,
podľa ktorých všetci dovozcovia EÚ dovážajúci cín, tantalovú a volfrámovú
rudu a kovy, ako aj zlato, budú podliehať povinnostiam vymedzeným v
nariadení.
·        
Možnosť 5 – Smernica, ktorou sa stanovujú
povinnosti pre kótované spoločnosti EÚ na základe usmernenia OECD o
náležitej starostlivosti
Táto možnosť spája opatrenia opísané v
možnosti 1 so smernicou zameranou na takmer 1 000 kótovaných spoločností
EÚ používajúcich cín, tantal, volfrám a zlato bez ohľadu na ich pôvod, v
rámci svojho dodávateľského reťazca.
V smernici by sa vymedzili povinnosti
kótovaných spoločností EÚ začleniť usmernenie OECD o náležitej
starostlivosti do svojho systému riadenia prostredníctvom i) udržiavania
systému kontrol a transparentnosti, pokiaľ ide o dodávateľský
reťazec nerastov, ktorý sa okrem iného týka krajiny pôvodu nerastu a taviarní/rafinérií;
ii) identifikácie a posúdenia rizík v rámci dodávateľského
reťazca vo vzťahu k modelovej politike OECD týkajúcej sa
dodávateľského reťazca; iii) navrhovania a vykonávania stratégie s
cieľom reagovať na identifikované riziká; iv) získania uistenia
nezávislého externého auditu v súvislosti s náležitou starostlivosťou v
rámci dodávateľského reťazca kótovanej spoločnosti EÚ; a v)
verejného podávania správ o náležitej starostlivosti v rámci
dodávateľského reťazca.
Kótované spoločnosti EÚ by mali
príslušným orgánom členských štátov poskytnúť výsledok nezávislého
externého auditu.
·        
Možnosť 6 – Zákaz dovozu, keď sa
dovozcom EÚ dovážajúcim nerastné rudy nepodarilo preukázať dodržiavanie
usmernenia OECD o náležitej starostlivosti 
Táto možnosť pozostáva z opatrení
opísaných v rámci možnosti 1 a okrem toho by si vyžadovalo, aby dovozcovia EÚ
povinne preukazovali dodržiavanie usmernenia OECD o náležitej starostlivosti .
Po poskytnutí dôkazov o dodržiavaní colným orgánom členských štátov budú
dovozcovia oprávnení získať prístup na trh EÚ.
Táto možnosť by sledovala prístup
certifikačnej schémy Kimberleyského procesu zameranej na obchod s
neopracovanými diamantmi a nariadenia Rady č. 2368/2002 z 20. decembra
2002, ktoré vychádza z článku 133 ES (teraz článok 207
ZFEÚ), v ktorom sa stanovujú pravidlá vzťahujúce sa na dovoz a vývoz
neopracovaných diamantov. V tomto prípade medzinárodná dohoda podporuje zákaz
dovozu tzv. „sporných diamantov “. 
3.           PRÁVNE PRVKY NÁVRHU
Zhrnutie
navrhovaného opatrenia
Navrhovaným opatrením je možnosť 3.
Zameriava sa na všetky hospodárske subjekty EÚ, ktoré dovážajú cín, tantal a
volfrám, ich rudy a zlato na trh EÚ. Stanovujú sa v ňom podmienky na to,
aby sa sami certifikovali ako zodpovední dovozcovia nerastov a kovov v rozsahu
pôsobnosti. Návrh sa zakladá na rámci náležitej starostlivosti, ktorým sa
dovozcom EÚ umožňuje uplatňovať zásady a postupy stanovené v
usmernení OECD o náležitej starostlivosti, a tým, v rozsahu svojej pôsobnosti,
reaguje na riziko financovania ozbrojených skupín a bezpečnostných síl a
znižuje iné negatívne vplyvy vrátane závažného zneužívania spojeného s
ťažbou a dopravou nerastov alebo obchodom s nimi. 
Rámcom náležitej starostlivosti sa od
zodpovedných dovozcov nerastov a kovov v rámci rozsahu pôsobnosti tohto
nariadenia vyžaduje, aby zaviedli stabilný systém riadenia spoločnosti,
identifikovali a posúdili riziká v dodávateľskom reťazci, navrhli a
vykonávali stratégiu v záujme riešenia zistených rizík, vykonávali nezávislý
externý audit náležitej starostlivosti v dodávateľskom reťazci, a to
v konkrétnych častiach dodávateľského reťazca a podávali správy
o náležitej starostlivosti v rámci dodávateľského reťazca. 
Okrem toho sa od zodpovedných dovozcov
uvedených nerastov a kovov vyžaduje, aby, ak je to vhodné, každoročne
sprístupnili totožnosť všetkých taviarní a/alebo rafinérií, ktoré ich
dodávajú, ako aj to, aby poskytli uistenie nezávislého externého auditu a
postúpili ich príslušným orgánom členských štátov a kupujúcim v dolnej
časti dodávateľského reťazca s náležitým zreteľom na
obchodné tajomstvo a iné obavy týkajúce sa hospodárskej súťaže. 
Cieľom tohto návrhu je snaha
obmedziť financovanie ozbrojených skupín a bezpečnostných síl, ku
ktorému dochádza prostredníctvom príjmov z nerastov v oblastiach ovplyvnených
konfliktom a vo vysokorizikových oblastiach tým, že sa hospodárske subjekty EÚ,
ktoré dovážajú nerasty a kovy z týchto oblastí v rámci rozsahu pôsobnosti tohto
nariadenia, budú nabádať, aby tak konali zodpovedne a zjednodušovali snahu
kupujúcich v dolnej časti dodávateľského reťazca o náležitú
starostlivosť.
EÚ bude na základe informácií oznámených
príslušným orgánom každoročne po konzultácii s OECD uverejňovať
zoznam zodpovedných taviarní a rafinérií, ktoré získavajú zdroje v súlade s
týmto nariadením. 
Právny základ 
Článok 207 Zmluvy o fungovaní
Európskej únie.
Zásada
subsidiarity a proporcionality 
Návrh patrí do výlučnej právomoci Únie.
Zásada subsidiarity sa preto neuplatňuje. Malo by sa však poznamenať,
že vzhľadom na uvedené problémy majú opatrenia na úrovni EÚ väčšiu
váhu a globálnejší vplyv ako opatrenia jednotlivých členských štátov. 
V rámci zásady proporcionality sa vyžaduje,
aby bol akýkoľvek zásah zameraný na dosiahnutie cieľov a
neprekračoval rámec toho, čo je nevyhnutné na dosiahnutie týchto
cieľov. Táto zásada sprevádzala prípravu tohto návrhu od identifikácie a
posúdenia alternatívnych politických možností až po vypracovanie návrhu
právneho predpisu.
3.4 Výber
nástroja
Navrhovaný nástroj je nariadenie, a to v
záujme zabezpečenia najvyššieho stupňa harmonizácie v rámci
členských štátov a garancie dostatočnej právomoci nad
zúčastnenými subjektmi a vplyvu v súvislosti s identifikáciou taviarní a
rafinérií. 
4.           VPLYV NA ROZPOČET
Tento návrh má obmedzený finančný vplyv
na rozpočet Únie na administratívne účely.
2014/0059 (COD)
Návrh
NARIADENIE EURÓPSKEHO PARLAMENTU A RADY,
ktorým sa zriaďuje systém Únie na
samocertifikáciu náležitej starostlivosti v dodávateľskom reťazci
zodpovedných dovozcov cínu, tantalu a volfrámu a ich rúd a zlata s pôvodom
v oblastiach ovplyvnených konfliktom a vo vysokorizikových oblastiach 
EURÓPSKY PARLAMENT A RADA EURÓPSKEJ
ÚNIE,
so zreteľom na Zmluvu o fungovaní
Európskej únie, a najmä na jej článok 207,
so zreteľom na návrh Európskej komisie,
po postúpení návrhu legislatívneho aktu
národným parlamentom,
konajúc v súlade s riadnym legislatívnym
postupom,
keďže:
(1)              
Prírodné nerastné zdroje v oblastiach ovplyvnených
konfliktom alebo vo vysokorizikových oblastiach, napriek tomu, že disponujú
potenciálom pre rozvoj, môžu byť príčinou sporu, ak príjmy z nich
podnecujú vznik alebo podporujú pokračovanie násilného konfliktu a
podkopávajú tak vnútroštátne snahy o rozvoj, dobrú správu a právny štát. Pre
mier a stabilitu v týchto oblastiach je nanajvýš dôležité preťať
prepojenie medzi konfliktom a nelegálnou ťažbou nerastov. 
(2)              
Táto otázka sa týka regiónov bohatých na zdroje,
kde vlády a medzinárodné organizácie spolu s podnikateľskými subjektmi a
organizáciami občianskej spoločnosti stoja pred výzvou
minimalizovať financovanie ozbrojených skupín a bezpečnostných síl. 
(3)              
Únia sa aktívne angažovala a angažuje v iniciatíve
Organizácie pre hospodársku spoluprácu a rozvoj (OECD), ktorej cieľom je
presadzovanie zodpovedného získavania nerastov z konfliktných regiónov. Táto
iniciatíva vyústila do vládou podporovaného procesu s viacerými
zainteresovanými stranami, ktorý viedol k prijatiu usmernenia OECD o náležitej
starostlivosti a zodpovednom riadení dodávateľských reťazcov nerastov
z oblastí ovplyvnených konfliktom a vysokorizikových oblastí (usmernenie OECD o
náležitej starostlivosti[5])
vrátane doplnkov o cíne, tantale a volfráme a zlate. Ministerská rada OECD
odporučila v máji 2011 aktívne presadzovať dodržiavanie tohto
usmernenia. 
(4)              
Pojem zodpovedné získavanie zdrojov sa uvádza v
aktualizovaných usmerneniach OECD pre nadnárodné podniky[6] a je v súlade s
usmerňujúcimi zásadami OSN týkajúcimi sa podnikania a ľudských práv[7]. Tieto dokumenty sú
zamerané na presadzovanie postupov náležitej starostlivosti v
dodávateľskom reťazci v prípade, že podniky získavajú nerasty z
regiónov ovplyvnených konfliktom a nestabilitou. Na najvyššej medzinárodnej
úrovni sa v rezolúcii Bezpečnostnej rady Organizácie Spojených národov
č. 1952 (2010), ktorá je osobitne zameraná na Konžskú demokratickú
republiku a susedné krajiny v strednej Afrike, vyzýva k dodržiavaniu náležitej
starostlivosti v dodávateľskom reťazci. Skupina expertov OSN pre KDR
v nadväznosti na rezolúciu Bezpečnostnej rady č. 1952 (2010) takisto
podporuje dodržiavanie usmernenia OECD o náležitej starostlivosti. 
(5)              
Okrem viacstranných iniciatív prijali 15. decembra
2010 v Lusake hlavy štátov a predsedovia vlád oblasti Veľkých jazier
politický záväzok bojovať proti nelegálnej ťažbe prírodných zdrojov v
danom regióne a okrem iného schválili regionálny mechanizmus certifikácie
založený na usmernení OECD o náležitej starostlivosti.
(6)              
Komisia vo svojom oznámení z roku 2008[8] uznala, že
zabezpečenie spoľahlivého a nenarušeného prístupu k surovinám je
dôležitým faktorom pre konkurencieschopnosť EÚ. Iniciatíva v oblasti surovín
je integrovaná stratégia, ktorej cieľom je reagovať na rôzne výzvy
týkajúce sa prístupu k neenergetickým a nepoľnohospodárskym surovinám V
iniciatíve v oblasti surovín sa uznáva a presadzuje finančná
transparentnosť, ako aj transparentnosť dodávateľského
reťazca, a uplatňovanie noriem pre sociálnu zodpovednosť
podnikov.
(7)              
Európsky parlament prijal 7. októbra 2010
uznesenie, v ktorom vyzýva EÚ, aby prijímala právne predpisy v súlade s
americkým zákonom o nerastoch z konfliktných oblastí, teda oddielom 1502 Doddovho-Frankovho
zákona o reforme Wall Street a ochrane spotrebiteľa; a Komisia vo
svojich oznámeniach z rokov 2011[9]
a 2012[10] oznámila svoj zámer preskúmať, ako
možno zlepšiť transparentnosť v rámci dodávateľského
reťazca vrátane aspektov náležitej starostlivosti. Komisia sa v druhom
zmienenom oznámení a v súlade so záväzkom, ktorý prijala na májovej
ministerskej rade OECD v roku 2011, takisto vyjadrila za väčšiu podporu
usmerneniam OECD pre nadnárodné podniky a za ich širšie využívanie, ako aj za
využívanie usmernenia o náležitej starostlivosti, a to aj mimo členských
štátov OECD. 
(8)              
Občania Únie a aktéri občianskych
spoločností zvyšujú informovanosť, pokiaľ ide o spoločnosti
pôsobiace v rámci jurisdikcie EÚ a poukazujú pritom na to, že tieto
spoločnosti nenesú zodpovednosť za svoje potenciálne prepojenie s
nelegálnou ťažbou nerastov z konfliktných regiónov a obchodom s nimi.
Následkom toho vzniká prostredníctvom týchto nerastov, ktoré sú potenciálne
prítomné v spotrebiteľských výrobkoch, väzba medzi spotrebiteľmi a konfliktami,
ktoré sa odohrávajú mimo EÚ. Z tohto dôvodu občania, najmä prostredníctvom
petícií, žiadali, aby sa Európskemu parlamentu a Rade navrhli právne predpisy,
podľa ktorých by boli spoločnosti zodpovedné v zmysle usmernení
stanovených OSN a OECD . 
(9)              
V kontexte tohto nariadenia je náležitá
starostlivosť v dodávateľskom reťazci prebiehajúcim, proaktívnym
a reaktívnym procesom, prostredníctvom ktorého podnikateľské subjekty
monitorujú a spravujú svoj nákup a predaj s cieľom zabezpečiť,
aby neprispievali ku konfliktu a jeho negatívnym vplyvom.
(10)          
Externý audit postupov spoločnosti týkajúcich
sa náležitej starostlivosti v dodávateľskom reťazci zabezpečuje
dôveryhodnosť v prospech spoločností v dolnej časti
dodávateľského reťazca a prispieva k zlepšovaniu postupov náležitej
starostlivosti v hornej časti dodávateľského reťazca.
(11)          
Zverejňovanie správ spoločnosti o
politikách a postupoch náležitej starostlivosti v dodávateľskom
reťazci predstavuje potrebnú transparentnosť na vybudovanie verejnej
dôvery v opatrenia, ktoré spoločnosti prijímajú. 
(12)          
Spoločnosti Únie vyjadrili svoj záujem o
zodpovedné získavanie nerastov prostredníctvom verejnej konzultácie a
informovali o súčasných systémoch priemyselných odvetví, ktoré sú
navrhnuté tak, aby spĺňali ciele sociálnej zodpovednosti podnikov,
požiadavky zákazníkov či bezpečnosť dodávok. Spoločnosti
Únie však oznámili aj nespočetné ťažkosti pri výkone náležitej
starostlivosti v dodávateľských reťazcoch pre dlhé a zložité globálne
dodávateľské reťazce, ktoré zahŕňajú veľký počet
subjektov, ktoré často nie sú dostatočne informované alebo o toto
etické hľadisko nemajú záujem. Komisia by mala monitorovať náklady na
zodpovedné získavanie zdrojov, ako aj potenciálny vplyv na konkurencieschopnosť,
a to predovšetkým MSP. 
(13)          
Taviarne a rafinérie sú dôležitým bodom v globálnom
dodávateľskom reťazci nerastov, keďže väčšinou ide o
poslednú fázu, v ktorej možno účinne zaistiť náležitú
starostlivosť tým, že sa zhromaždia, zverejnia a overia informácie o
pôvode nerastu a jeho vysledovateľnosti. Po tejto fáze transformácie
je často nemožné vystopovať pôvod nerastov. Zoznam zodpovedných
taviarní a rafinérií Únie by preto mohol poskytnúť transparentnosť a
istotu spoločnostiam v dolnej časti dodávateľského reťazca,
pokiaľ ide o postupy náležitej starostlivosti v dodávateľskom
reťazci.
(14)          
Príslušné orgány členských štátov sú
zodpovedné za zabezpečenie jednotného uplatňovania samocertifikácie
zodpovedných dovozcov tým, že vykonajú primerané ex post kontroly, aby
overili, či samocertifikovaný zodpovedný dovozca nerastov a/alebo kovov v
rámci rozsahu pôsobnosti nariadenia dodržiava povinnosti náležitej
starostlivosti v dodávateľskom reťazci. Záznamy o týchto kontrolách
by sa mali uchovávať aspoň 5 rokov. Členské štáty sú zodpovedné
za stanovenie pravidiel, ktoré sa uplatňujú na porušenia ustanovení tohto
nariadenia.
(15)          
V záujme zabezpečenia riadneho vykonávania
tohto nariadenia by sa Komisii mali udeliť vykonávacie právomoci.
Vykonávacie právomoci týkajúce sa zoznamu zodpovedných taviarní a rafinérií a
zoznamu príslušných orgánov členských štátov by sa mali vykonávať v
súlade s nariadením (EÚ) č. 182/2011[11].

(16)          
Komisia by mala pravidelne podávať Rade
a Európskemu parlamentu správy o účinkoch systému. Komisia by
mala preskúmať fungovanie a účinnosť tohto nariadenia najneskôr
tri roky po nadobudnutí jeho účinnosti a potom každých šesť rokov, a
to aj pokiaľ ide o podporu zodpovedného získavania nerastov z oblastí
ovplyvnených konfliktom a vysokorizikových oblastí v rozsahu jeho pôsobnosti. K
správam sa podľa potreby môžu pripojiť primerané legislatívne návrhy,
ktoré môžu zahŕňať povinné opatrenia,
PRIJALI TOTO NARIADENIE:
Článok 1
Predmet
úpravy a rozsah pôsobnosti
1.           Týmto nariadením sa
zriaďuje systém Únie na samocertifikáciu náležitej starostlivosti v dodávateľskom
reťazci s cieľom obmedziť príležitosti ozbrojených skupín a
bezpečnostných síl[12]
na obchod s cínom, tantalom a volfrámom a ich rudami a zlatom. Toto nariadenie
je navrhnuté tak, aby poskytovalo transparentnosť a istotu, pokiaľ
ide o dodávateľské postupy dovozcov, taviarní a rafinérií, ktorí získavajú
zdroje z oblastí ovplyvnených konfliktom a vysokorizikových oblastí. 
2.           Týmto nariadením sa stanovujú
povinnosti náležitej starostlivosti v dodávateľskom reťazci pre
dovozcov Únie, ktorí sa rozhodnú sami certifikovať ako zodpovední
dovozcovia nerastov alebo kovov, ktoré obsahujú cín, tantal, volfrám a zlato,
alebo z nich pozostávajú, ako sa uvádza v prílohe I. 
Článok 2
Vymedzenie
pojmov
Na účely tohto nariadenia sa
uplatňujú tieto vymedzenia pojmov:
a)           „nerasty“ sú rudy a koncentráty,
ktoré obsahujú cín, tantal a volfrám a zlato, ako sa stanovuje v prílohe I;
b)           „kovy“ sú kovy, ktoré obsahujú cín,
tantal a volfrám a zlato alebo z nich pozostávajú, ako sa stanovuje v prílohe
I;
c)           „dodávateľský reťazec nerastov“
je systém činností, organizácií, aktérov, technológie, informácií, zdrojov
a služieb zapojených do presúvania nerastov z miesta ťažby a ich
spracúvania do podoby konečného výrobku; 
d)           „vysledovateľnosť alebo
systém vystopovateľnosti dodávateľského reťazca“ je záznam
poradia subjektov, v držbe ktorých sa nerasty a kovy nachádzajú v procese
presúvania sa v dodávateľskom reťazci; 
e)           „oblasti ovplyvnené konfliktom a
vysokorizikové oblasti“ sú oblasti v stave ozbrojeného konfliktu, nestabilné
oblasti po konflikte, ako aj oblasti, ktoré majú slabú alebo neexistujúcu
správu a bezpečnosť, ako sú zlyhávajúce štáty, v ktorých dochádza k
rozsiahlemu a systematickému porušovaniu medzinárodného práva vrátane
zneužívania ľudských práv; 
f)            „dolná časť
dodávateľského reťazca“ je časť dodávateľského
reťazca kovov od taviarní alebo rafinérií po konečné použitie; 
g)           „dovozca“ je každá fyzická alebo
právnická osoba, ktorá deklaruje nerasty alebo kovy v rozsahu pôsobnosti tohto
nariadenia, s cieľom prepustiť ich do voľného obehu v zmysle
článku 79 nariadenia Rady (EHS) č. 2913/1992[13];
h)           „zodpovedný dovozca“ je každý
dovozca, ktorý sa rozhodne sám sa certifikovať podľa pravidiel
stanovených v tomto nariadení;
i)            „samocerifikácia“ je akt
prihlásenia sa k dodržiavaniu povinností týkajúcich sa systémov riadenia,
riadenia rizík, nezávislých auditov a zverejňovania, ako sa stanovuje v
tomto nariadení; 
j)            „mechanizmus sťažností“ je
mechanizmus včasného varovania a informovanosti o rizikách, ktorý všetkým
zainteresovaným stranám alebo informátorom umožní vyjadrovať svoje obavy v
súvislosti s okolnosťami ťažby nerastov, obchodovania a zaobchádzania
s nimi, ako aj ich vývozu v oblastiach ovplyvnených konfliktom a vo
vysokorizikových oblastiach;
k)           „modelová politika dodávateľského
reťazca“ sa zhoduje s prílohou II k usmerneniu OECD o náležitej
starostlivosti, v ktorej sa uvádzajú riziká významných negatívnych vplyvov,
ktoré môžu súvisieť s ťažbou nerastov, obchodom a zaobchádzaním s
nimi, ako aj s vývozom nerastov z oblastí ovplyvnených konfliktom a
vysokorizikových oblastí;
l)            „plán riadenia rizík“ je písomná
reakcia dovozcov na zistené riziká v dodávateľskom reťazci podľa
prílohy III k usmerneniu OECD o náležitej starostlivosti[14]; 
m)          „tavenie a rafinácia“ sú formy
extraktnej metalurgie, ktorých súčasťou sú postupy spracovania s
cieľom vyrobiť kov z jeho rudy alebo koncentrátu;
n)           „horná časť
dodávateľského reťazca“ je časť dodávateľského
reťazca od miesta ťažby po taviarne alebo rafinérie (vrátane nich);
o)           „náležitá starostlivosť v
dodávateľskom reťazci“ sú povinnosti zodpovedných dovozcov cínu,
tantalu a volfrámu, ich rúd a zlata v súvislosti s ich systémom riadenia,
riadením rizík, externým auditom a so zverejňovaním informácií,
pokiaľ ide o identifikovanie a riešenie aktuálnych a potenciálnych rizík
spojených s oblasťami ovplyvnenými konfliktom a vysokorizikovými
oblasťami s cieľom predísť negatívnym vplyvom spojených s ich
činnosťami získavania nerastov alebo tieto riziká zmierniť;
p)           „zodpovedné taviarne alebo
rafinérie“ sú taviarne alebo rafinérie v dodávateľskom reťazci
zodpovedného dovozcu; 
q)           „príslušné orgány členského
štátu“ sú jeden alebo viacero určených orgánov s právomocami auditu a
znalosťami, pokiaľ ide o suroviny a priemyselné procesy. 
Článok 3
Samocertifikácia
ako zodpovedný dovozca 
1.           Každý dovozca nerastov alebo
kovov v rámci rozsahu pôsobnosti tohto nariadenia sa môže sám certifikovať
ako zodpovedný dovozca tým, že vyhlási pred príslušným orgánom členského
štátu, že dodržiava povinnosti náležitej starostlivosti v dodávateľskom
reťazci, ako sa stanovuje v tomto nariadení. Vyhlásenie obsahuje tak
dokumentáciu, v ktorej dovozca potvrdí, že dodržiava povinnosti, ako aj
výsledky vykonaného nezávislého externého auditu. 
2.           Príslušné orgány
členského štátu vykonajú primerané ex post kontroly, aby
zabezpečili, že samocertifikovaní zodpovední dovozcovia nerastov alebo
kovov v rámci rozsahu pôsobnosti tohto nariadenia dodržiavajú svoje povinnosti
podľa článkov 4, 5, 6 a 7 tohto nariadenia. 
Článok 4
Povinnosti
týkajúce sa systému riadenia 
Zodpovedný dovozca nerastov alebo kovov v
rámci rozsahu pôsobnosti tohto nariadenia:
a)           prijme politiku dodávateľského
reťazca pre nerasty a kovy s potenciálnym pôvodom v oblastiach
ovplyvnených konfliktom a vo vysokorizikových oblastiach a jasne ju oznámi
dodávateľom a verejnosti; 
b)           začlení do svojej politiky
dodávateľského reťazca normy, podľa ktorých sa má vykonávať
náležitá starostlivosť v dodávateľskom reťazci a ktoré sú v
súlade s normami stanovenými v modelovej politike dodávateľského
reťazca v prílohe II k usmerneniu OECD o náležitej starostlivosti; 
c)           zabezpečí takú štruktúru
svojich vnútorných systémov riadenia, aby sa ich prostredníctvom podporovala
náležitá starostlivosť v dodávateľskom reťazci, a to tak, že
pridelí vedúcim pracovníkom zodpovednosť za dohľad nad procesom
náležitej starostlivosti v dodávateľskom reťazci, ako aj za
uchovávanie záznamov za obdobie minimálne 5 rokov;
d)           posilní svoju angažovanosť vo
vzťahu k dodávateľom tým, že začlení svoju politiku
dodávateľského reťazca do zmlúv a dohôd s dodávateľmi v súlade s
prílohou II k usmerneniu OECD o náležitej starostlivosti; 
e)           zriadi mechanizmus sťažností na
úrovni spoločnosti ako systém včasného varovania a informovanosti o
rizikách alebo zabezpečí takýto mechanizmus prostredníctvom dojednaní o
spolupráci s inými spoločnosťami či organizáciami, alebo tým, že
umožní obrátiť sa na externého experta alebo orgán (napr. ombudsman);
f)            pokiaľ ide o nerasty,
prevádzkuje systém vysledovateľnosti alebo systém vystopovateľnosti
dodávateľského reťazca, v ktorom sa poskytujú tieto informácie
podložené dokumentáciou: 
i)       opis nerastu vrátane obchodného mena a
druhu; 
ii)      názov a adresa dodávateľa dovozcu;
iii)     krajina pôvodu nerastov;
iv)     množstvá a dátumy vyťaženia
vyjadrené objemom alebo váhou;
v)      ak majú nerasty pôvod v oblasti
ovplyvnenej konfliktom a vo vysokorizikovej oblasti, uvedú sa dodatočné
informácie, ako napríklad baňa, v ktorej sa nerast vyťažil, miesta,
kde sa nerasty konsolidujú, kde sa s nimi obchoduje a kde sa spracúvajú, ako aj
dane, poplatky, odmeny zaplatené v súlade s konkrétnymi odporúčaniami pre
spoločnosti v hornej časti dodávateľského reťazca, ako sa
stanovuje v usmernení OECD o náležitej starostlivosti;
g)           pokiaľ ide o kovy, prevádzkuje
systém vysledovateľnosti alebo systém vystopovateľnosti
dodávateľského reťazca, ktorý, podložený dokumentáciou, poskytuje
tieto informácie: 
i)       opis kovu vrátane obchodného mena a
druhu; 
ii)      názov a adresa dodávateľa dovozcu; 
iii)     názov a adresa taviarní alebo rafinérií
v dodávateľskom reťazci dovozcu;
iv)     záznam externých audítorských správ
taviarní alebo rafinérií;
v)      krajiny pôvodu nerastov v
dodávateľskom reťazci taviarní alebo rafinérií; 
vi)     ak je výroba kovov založená na nerastoch
s pôvodom v oblastiach ovplyvnených konfliktom a vo vysokorizikových
oblastiach, poskytnú sa dodatočné informácie v súlade s konkrétnymi
odporúčaniami pre spoločnosti v dolnej časti dodávateľského
reťazca, ako sa uvádza v usmernení OECD o náležitej starostlivosti. 
Článok 5
Povinnosti
týkajúce sa riadenia rizík 
1.           Zodpovedný dovozca nerastov
alebo kovov v rámci rozsahu pôsobnosti tohto nariadenia:
a)      identifikuje a posúdi riziká negatívnych
vplyvov vo svojom dodávateľskom reťazci nerastov na základe
informácií poskytnutých podľa článku 4 vzhľadom na normy
politiky svojho dodávateľského reťazca, ktoré sú v súlade s prílohou
II, ako aj s odporúčaniami týkajúcimi sa náležitej starostlivosti v
usmernení OECD o náležitej starostlivosti;
b)      implementuje stratégiu, ktorou bude
reagovať na zistené riziká, ktorá bude navrhnutá tak, aby sa jej
prostredníctvom predchádzalo negatívnym vplyvom alebo aby sa jej
prostredníctvom znižovali negatívne vplyvy:
i)       podávaním správ o zisteniach v posúdení
rizika dodávateľského reťazca zodpovednému vyššiemu manažmentu;
ii)      prijímaním opatrení v oblasti riadenia
rizík, ktoré sú v súlade s prílohou II, ako aj s odporúčaniami v usmernení
OECD o náležitej starostlivosti vzhľadom na ich schopnosť
ovplyvňovať, a v prípade potreby podniknúť kroky v snahe
vyvinúť nátlak na dodávateľov, ktorí sú schopní najúčinnejšie
predísť zistenému riziku alebo ho zmierniť tým, že umožnia buď,
aby
a)       obchod pokračoval, pričom
zároveň vyvíjajú úsilie o merateľné zmiernenie rizika; 
b)      sa obchod dočasne pozastavil,
pričom naďalej vyvíjajú existujúce úsilie o merateľné zmiernenie
rizika, alebo 
c)       sa obchod s dodávateľom po
neúspešných pokusoch o zmiernenie rizika zruší, 
iii)     implementovaním plánu riadenia rizík,
monitorovaním a sledovaním výkonnosti úsilia o zmiernenie rizika, podávaním správ
zodpovednému vyššiemu manažmentu a zvážením pozastavenia alebo zrušenia
obchodného vzťahu s dodávateľom po neúspešných pokusoch o zmiernenie;

iv)     dodatočným posúdením
skutočností a rizík, ktoré si vyžadujú zmiernenie alebo v súvislosti s
ktorými došlo ku zmene situácie.
2.           Ak zodpovedný dovozca vyvíja
úsilie o zmiernenie rizika, pričom v obchode pokračuje alebo ho
dočasne pozastaví, konzultuje s dodávateľmi a dotknutými
zainteresovanými stranami, vrátane miestnych a ústredných vládnych orgánov,
medzinárodných organizácií alebo organizácií občianskej spoločnosti a
dotknutých tretích strán, a dohodne sa na stratégii pre merateľné
zmiernenie rizika v pláne riadenia rizík. 
3.           Zodpovedný dovozca sa, v
záujme navrhnutia stratégií na zistenie konfliktu a vysokého rizika
určených na zmiernenie rizika v pláne riadenia rizík, spolieha na
opatrenia a ukazovatele v prílohe III k usmerneniu OECD o náležitej
starostlivosti a meria postupné zlepšovanie. 
Článok 6
Povinnosti
týkajúce sa externého auditu
Zodpovedný dovozca nerastov alebo kovov v
rámci rozsahu pôsobnosti tohto nariadenia vykonáva nezávislé externé audity.
Nezávislý externý audit
a)           zahrnie do rozsahu auditu všetky
činnosti zodpovedného dovozcu, všetky jeho postupy a systémy, ktoré sa
používajú na vykonávanie náležitej starostlivosti v dodávateľskom
reťazci, pokiaľ ide o nerasty alebo kovy v rámci rozsahu pôsobnosti
tohto nariadenia, a to vrátane systému riadenia a riadenia rizík zodpovedného
dovozcu, ako aj zverejňovania informácií zo strany zodpovedného dovozcu; 
b)           si za cieľ auditu určí
zhodu postupov náležitej starostlivosti v dodávateľskom reťazci
zodpovedného dovozcu s článkami 4, 5 a 6 tohto nariadenia; 
c)           dodržiava zásady auditu, ktorými sú
nezávislosť, kompetencia a zodpovednosť, ako sa stanovuje v usmernení
OECD o náležitej starostlivosti. 
Článok 7 
Povinnosti
týkajúce sa zverejňovania
1.           Zodpovedný dovozca nerastov
alebo kovov v rámci rozsahu pôsobnosti tohto nariadenia predloží
každoročne najneskôr do 31. marca príslušnému orgánu členského štátu
túto dokumentáciu vzťahujúcu sa na kalendárne obdobie predchádzajúceho
roka: 
a)      svoje meno/názov, adresu, úplné kontaktné
údaje a opis svojich obchodných činností;
b)      vyhlásenie o zhode s povinnosťami
stanovenými v článkoch 4, 5, 6 a 7; 
c)      nezávislé externé audity vykonané v
súlade s článkom 6 tohto nariadenia. 
2.           Zodpovedný dovozca nerastov v
rámci rozsahu pôsobnosti tohto nariadenia predloží každoročne najneskôr do
31. marca príslušnému orgánu členského štátu dokumentáciu vzťahujúcu
sa na kalendárne obdobie predchádzajúceho roka, pokiaľ ide o podiel
nerastov s pôvodom v oblastiach ovplyvnených konfliktom a vo vysokorizikových
oblastiach z celkového množstva zakúpených nerastov potvrdený nezávislými
externými auditmi v súlade s článkom 6 tohto nariadenia. 
3.           Zodpovedný dovozca kovov v
rámci rozsahu tohto nariadenia predloží každoročne najneskôr do 31. marca
príslušnému orgánu členského štátu túto dokumentáciu vzťahujúcu sa na
kalendárne obdobie predchádzajúceho roka: 
a)      názov a adresu všetkých zodpovedných
taviarní alebo rafinérií vo svojom dodávateľskom reťazci; 
b)      nezávislé externé audity týkajúce sa
všetkých zodpovedných taviarní alebo rafinérií vo svojom dodávateľskom
reťazci vykonané v súlade s rozsahom, cieľom a zásadami stanovenými v
článku 6 nariadenia, 
c)      podiel nerastov s pôvodom v oblastiach
ovplyvnených konfliktom a vo vysokorizikových oblastiach z celkového množstva
nerastov zakúpených každou z týchto taviarní alebo rafinérií potvrdený
nezávislými externými auditmi.
4.           Zodpovedný dovozca nerastov
alebo kovov v rámci rozsahu pôsobnosti tohto nariadenia sprístupní svojim
bezprostredným kupujúcim v dolnej časti dodávateľského reťazca
všetky informácie, ktoré získal a uschoval v súlade s náležitou
starostlivosťou vo svojom dodávateľskom reťazci s náležitým
zreteľom na obchodné tajomstvo a iné obavy týkajúce sa hospodárskej
súťaže.
5.           Zodpovedný dovozca nerastov
alebo kovov v rámci rozsahu pôsobnosti tohto nariadenia podáva každoročne
verejne správy v čo najširšom možnom meradle, vrátane internetu, o svojich
politikách náležitej starostlivosti v dodávateľskom reťazci a
postupoch týkajúcich sa zodpovedného získavania zdrojov. Správa obsahuje kroky,
ktoré zodpovedný dovozca podnikol v záujme implementácie povinností,
pokiaľ ide o jeho systém riadenia stanovený v článku 4 a riadenie
rizík stanovené v článku 5, ako aj, pokiaľ ide o súhrnnú správu
externých auditov vrátane mena audítora, a to s náležitým zreteľom na
obchodné tajomstvo a iné obavy týkajúce sa hospodárskej súťaže.
6.           Do dvoch mesiacov od prijatia
predloženej dokumentácie, tak ako sa uvádza v odsekoch 1, 2 a 3, vydá príslušný
orgán členského štátu potvrdenie o prijatí. 
Článok 8 
Zoznam
zodpovedných taviarní a rafinérií
1.           Komisia na základe informácií
predložených členskými štátmi v ich správach, ako sa uvádza v článku
15, prijme a verejne sprístupní rozhodnutie, v ktorom budú uvedené názvy a
adresy zodpovedných taviarní a rafinérií nerastov v rámci rozsahu pôsobnosti
tohto nariadenia. 
2.           Komisia identifikuje na
zozname, ktorý sa uvádza v odseku 1, tie zodpovedné taviarne a rafinérie, ktoré
aspoň čiastočne získavajú zdroje z oblastí ovplyvnených
konfliktom a vysokorizikových oblastí. 
3.           Komisia prijme zoznam v
súlade so vzorom uvedeným v prílohe II a s regulačným postupom uvedeným v
článku 13 ods. 2. Konzultuje sa so sekretariátom OECD. 
4.           Komisia včas aktualizuje
informácie zahrnuté v uvedenom zozname. Komisia odstráni z uvedeného zoznamu
názvy taviarní a rafinérií, ktoré už členskými štátmi nie sú uznávané ako
zodpovední dovozcovia v súlade s článkom 14 ods. 3, alebo názvy taviarní a
rafinérií v dodávateľskom reťazci dovozcov, ktorí už nie sú uznávaní
ako zodpovední dovozcovia. 
Článok 9
Príslušné
orgány členského štátu
1.           Každý členský štát
určí jeden alebo viacero príslušných orgánov zodpovedných za
uplatňovanie tohto nariadenia.
Členské štáty
oznámia Komisii názvy a adresy príslušných orgánov najneskôr do troch
mesiacov po nadobudnutí účinnosti tohto nariadenia. Členské štáty
informujú Komisiu o akýchkoľvek zmenách v názvoch alebo adresách
príslušných orgánov.
2.           Komisia rozhodne o
uverejnení, a to aj na internete, zoznamu príslušných orgánov v súlade so
vzorom uvedeným v prílohe III a regulačným postupom uvedeným v článku
13 ods. 2. Komisia zoznam pravidelne aktualizuje.
3.           Príslušné orgány
zabezpečia účinné a jednotné vykonávanie tohto nariadenia v celej
Únii.
Článok 10
Ex
post kontroly zodpovedných dovozcov 
1.           Príslušné orgány
členského štátu vykonávajú primerané ex post kontroly, aby sa
uistili, či samocertifikovaní zodpovední dovozcovia nerastov a kovov v
rámci rozsahu pôsobnosti tohto nariadenia dodržiavajú povinnosti stanovené v
článkoch 4, 5, 6 a 7.
2.           Kontroly uvedené v odseku 1
sa vykonávajú na základe prístupu založeného na riziku. Okrem toho sa kontroly
môžu vykonávať, ak príslušný orgán disponuje relevantnými informáciami,
ako aj na základe opodstatnených obáv tretích strán, ktoré sa týkajú
dodržiavania tohto nariadenia zo strany zodpovedného dovozcu.
3.           Kontroly uvedené v odseku 1
okrem iného zahŕňajú:
a)      preskúmanie implementácie povinností
zodpovedného dovozcu týkajúcich sa náležitej starostlivosti v
dodávateľskom reťazci vrátane systému riadenia, riadenia rizík,
nezávislého externého auditu a zverejňovania;
b)      preskúmanie dokumentácie a záznamov,
ktoré preukazujú riadne dodržiavanie povinností týkajúcich sa náležitej
starostlivosti v dodávateľskom reťazci;
c)      preskúmanie povinností týkajúcich sa
auditu v súlade s rozsahom, cieľom a zásadami stanovenými v článku 6;

d)      kontroly na mieste vrátane auditov na
mieste.
4.           Zodpovední dovozcovia
poskytujú akúkoľvek pomoc potrebnú na uľahčenie vykonávania
kontrol uvedených v odseku 1, najmä pokiaľ ide o prístup do
priestorov a predloženie dokumentácie a záznamov.
Článok 11
Záznamy
o kontrolách zodpovedných dovozcov 
Príslušné orgány vedú záznamy o kontrolách
uvedených v článku 10 ods. 1, v ktorých uvádzajú najmä ich charakter a
výsledky, ako aj záznamy o akomkoľvek oznámení o nápravných opatreniach
vydanom podľa článku 14 ods. 2. 
Záznamy o kontrolách príslušných orgánov sa
uchovávajú aspoň 5 rokov.
Článok 12
Spolupráca
medzi orgánmi
1.           Príslušné orgány si
vymieňajú informácie, a to aj s príslušnými colnými orgánmi v súvislosti
so samocertifikáciou a vykonanými ex post kontrolami. 
2.           Príslušné orgány si
s príslušnými orgánmi iných členských štátov a s Komisiou
vymieňajú informácie o nedostatkoch, ktoré sa zistili pri ex post
kontrolách uvedených v článku 10, ako aj o pravidlách
uplatniteľných na porušenie v súlade s článkom 14.
3.           Spolupráca medzi orgánmi v
plnej miere rešpektuje smernicu 95/46/ES a nariadenie (ES) č. 45/2001 o
ochrane údajov, ako aj ustanovenia nariadenia Rady (EHS) č. 2913/92
týkajúce sa zverejnenia informácií, ktoré majú dôverný charakter. 
Článok 13
Postup
výboru
1.           Komisii pomáha výbor. Uvedený
výbor je výborom v zmysle nariadenia (EÚ) č. 182/2011.
2.           Ak sa odkazuje na tento
odsek, uplatňuje sa článok 4 nariadenia (EÚ) č. 182/2011. 
V prípade, že sa stanovisko výboru má získať
prostredníctvom písomného postupu, takýto postup sa skončí bez výsledku
vtedy, ak tak v lehote na doručenie stanoviska rozhodne predseda výboru
alebo ak o to požiada jednoduchá väčšina členov výboru. 
Článok 14
Pravidlá
uplatniteľné na porušenie
1.           Členské štáty stanovia
pravidlá, ktoré sa uplatnia v prípade porušenia ustanovení tohto nariadenia. 
2.           V prípade porušenia
ustanovení tohto nariadenia vydajú príslušné orgány členských štátov
oznámenie o nápravných opatreniach, ktoré má zodpovedný dovozca prijať. 
3.           V prípade neprimeraných
nápravných opatrení zo strany zodpovedného dovozcu, vydá príslušný orgán
dovozcovi oznámenie o neuznaní jeho certifikátu zodpovedného dovozcu,
pokiaľ ide o nerasty alebo kovy v rámci rozsahu pôsobnosti tohto
nariadenia, a informuje Komisiu. 
4.           Členské štáty oznámia
Komisii príslušné pravidlá a bezodkladne ju informujú o všetkých ich
následných zmenách. 
Článok 15
Podávanie
správ a preskúmanie
1.           Členské štáty
predkladajú Komisii každoročne najneskôr do 30. júna správu o vykonávaní
tohto nariadenia počas predchádzajúceho kalendárneho roka vrátane všetkých
informácií o zodpovedných dovozcoch stanovených v článku 7 ods. 1 písm.
a), článku 7 ods. 2 a článku 7 ods. 3 písm. a) a písm. c). 
2.           Komisia na základe týchto
informácií vypracuje správu, ktorú predkladá Európskemu parlamentu a Rade každé
tri roky.
3.           Komisia by mala
preskúmať fungovanie a účinnosť tohto nariadenia tri roky po
nadobudnutí jeho účinnosti a potom každých šesť rokov, a to aj
pokiaľ ide o podporu a náklady zodpovedného získavania nerastov z oblastí
ovplyvnených konfliktom a vysokorizikových oblastí v rozsahu jeho pôsobnosti.
Komisia predloží správu o preskúmaní Európskemu parlamentu a Rade. 
Článok 16
Nadobudnutie
účinnosti
Toto nariadenie nadobúda účinnosť
dvadsiatym dňom nasledujúcim po jeho uverejnení v Úradnom vestníku
Európskej únie.
Toto nariadenie je
záväzné v celom rozsahu a priamo uplatniteľné vo všetkých
členských štátoch.
V Bruseli
Za Európsky parlament                                 Za
Radu
predseda                                                        predseda
 LEGISLATÍVNY FINANČNÝ VÝKAZ
1.           RÁMEC NÁVRHU/INICIATÍVY 
              1.1.    Názov návrhu/iniciatívy 
              1.2.    Príslušné
oblasti politiky v rámci ABM/ABB
              1.3.    Druh
návrhu/iniciatívy 
              1.4.    Ciele

              1.5.    Dôvody
návrhu/iniciatívy 
              1.6.    Trvanie
a finančný vplyv 
              1.7.    Plánovaný
spôsob hospodárenia 
2.           OPATRENIA V OBLASTI RIADENIA

              2.1.    Opatrenia
týkajúce sa kontroly a predkladania správ 
              2.2.    Systémy
riadenia a kontroly 
              2.3.    Opatrenia
na predchádzanie podvodom a nezrovnalostiam 
3.           ODHADOVANÝ FINANČNÝ
VPLYV NÁVRHU/INICIATÍVY 
              3.1.    Príslušné
okruhy viacročného finančného rámca a rozpočtové riadky výdavkov

              3.2.    Odhadovaný
vplyv na výdavky 
              3.2.1. Zhrnutie
odhadovaného vplyvu na výdavky 
              3.2.2. Odhadovaný vplyv na
operačné rozpočtové prostriedky 
              3.2.3. Odhadovaný vplyv na
administratívne rozpočtové prostriedky
              3.2.4. Súlad s platným
viacročným finančným rámcom
              3.2.5. Príspevky od tretích
strán 
              3.3.    Odhadovaný vplyv na príjmy
LEGISLATÍVNY
FINANČNÝ VÝKAZ

1.                      
RÁMEC NÁVRHU/INICIATÍVY 
1.1.                
Názov návrhu/iniciatívy 

Návrh
nariadenia Európskeho parlamentu a Rady, ktorým sa zriaďuje systém Únie na
samocertifikáciu náležitej starostlivosti v dodávateľskom reťazci
zodpovedných dovozcov cínu, tantalu a volfrámu a ich rúd a zlata s pôvodom
v oblastiach ovplyvnených konfliktom a vo vysokorizikových oblastiach.

1.2.                
Príslušné oblasti politiky v rámci ABM/ABB[15] 

20
Obchodná politika

1.3.                
Druh návrhu/iniciatívy 

X
Návrh/iniciatíva sa týka novej akcie 
¨ Návrh/iniciatíva sa týka novej akcie, ktorá nadväzuje na pilotný
projekt/prípravnú akciu[16]

¨ Návrh/iniciatíva sa týka predĺženia trvania existujúcej akcie

¨ Návrh/iniciatíva sa týka akcie presmerovanej na novú akciu 

1.4.                
Ciele
1.4.1.          
Viacročné strategické ciele Komisie, ktoré
sú predmetom návrhu/iniciatívy 

Podporovať
udržateľný hospodársky, sociálny a environmentálny rozvoj predovšetkým v
prípade rozvojových krajín.

1.4.2.          
Konkrétne ciele a príslušné činnosti v rámci
ABM/ABB 

Konkrétny cieľ č.
3
Príslušné činnosti v rámci ABM/ABB
Podporovať
udržateľný hospodársky, sociálny a environmentálny rozvoj so zameraním sa
na zelený a inkluzívny rast predovšetkým v prípade rozvojových krajín.

1.4.3.          
Očakávané výsledky a vplyv

Uveďte, aký vplyv
by mal mať návrh/iniciatíva na príjemcov/cieľové skupiny.
neuvádza
sa

1.4.4.          
Ukazovatele výsledkov a vplyvu 

Uveďte
ukazovatele, pomocou ktorých je možné sledovať uskutočňovanie
návrhu/iniciatívy.
neuvádza
sa

1.5.                
Dôvody návrhu/iniciatívy 
1.5.1.          
Potreby, ktoré sa majú uspokojiť v krátkodobom
alebo dlhodobom horizonte 

neuvádza
sa

1.5.2.          
Prínos zapojenia Európskej únie

neuvádza
sa

1.5.3.          
Poznatky získané z podobných skúseností v minulosti

neuvádza
sa

1.5.4.          
Zlučiteľnosť a možná synergia s
inými vhodnými finančnými nástrojmi 

neuvádza
sa

1.6.                
Trvanie a finančný vplyv 

¨ Návrh/iniciatíva s obmedzeným trvaním 
–     
¨  Návrh/iniciatíva sú v platnosti od [DD/MM]RRRR do [DD/MM]RRRR. 
–     
¨  Finančný vplyv trvá od RRRR do RRRR. 
X Návrh/iniciatíva s neobmedzeným
trvaním
–     
Počiatočná fáza vykonávania bude
trvať od RRRR do RRRR,
–     
a potom bude vykonávanie pokračovať v
plnom rozsahu.

1.7.                
Plánovaný spôsob hospodárenia 

Z rozpočtu na rok 2014
X Priame hospodárenie na úrovni Komisie
–     
x prostredníctvom jej útvarov vrátane jej
zamestnancov v delegáciách Únie; 
–     
¨  prostredníctvom výkonných agentúr; 
¨ Zdieľané hospodárenie s členskými štátmi 
¨ Nepriame hospodárenie s delegovaním úloh súvisiacich s plnením rozpočtu na:
–     
¨ tretie krajiny alebo subjekty, ktoré tieto krajiny určili;
–     
¨ medzinárodné organizácie a ich agentúry (uveďte);
–     
¨EIB a Európsky investičný fond;
–     
¨ subjekty uvedené v článkoch 208 a 209 nariadenia o
rozpočtových pravidlách,
–     
¨ verejnoprávne subjekty;
–     
¨ orgány, ktoré sa riadia súkromným právom, poverené vykonávaním
verejnej služby do tej miery, do akej poskytujú primerané finančné záruky;
–     
¨ orgány, ktoré sa riadia súkromným právom členského štátu, ktoré
sú poverené vykonávaním verejno-súkromného partnerstva a poskytujú
primerané finančné záruky;
–     
¨ osoby poverené vykonávaním osobitných akcií v oblasti spoločnej
zahraničnej a bezpečnostnej politiky podľa hlavy V Zmluvy o EÚ a
určené v príslušnom základnom akte.
–       V prípade viacerých spôsobov hospodárenia
uveďte v oddiele „Poznámky“ presnejšie vysvetlenie.
Poznámky 
neuvádza
sa

2.                      
OPATRENIA V OBLASTI RIADENIA 
2.1.                
Opatrenia týkajúce sa kontroly a predkladania správ

Uveďte
časový interval a podmienky, ktoré sa vzťahujú na tieto opatrenia. Potreby, ktoré sa majú uspokojiť v krátkodobom alebo dlhodobom
horizonte 
Uplatnia
sa štandardné mechanizmy monitorovania a dohľadu uplatniteľné v GR
pre obchod, ako napríklad jarné/jesenné preskúmania, správy o zdrojoch a
týždenné podávanie finančných správ.

2.2.                
Systémy riadenia a kontroly 
2.2.1.          
Zistené riziká

Žiadne
konkrétne riziká neboli zistené.

2.2.2.          
Informácie o zavedenom systéme vnútornej kontroly 

Riadenie
súvisiacich výdavkov je riadené systémom celkovej vnútornej kontroly zriadenom
v GR pre obchod.

2.2.3.          
Náklady a prínosy kontrol a pravdepodobná miera
pochybenia 

Očakávaný
stupeň rizika chyby sa rovná nule.

2.3.                
Opatrenia na predchádzanie podvodom a
nezrovnalostiam 

Uveďte existujúce
a plánované preventívne a ochranné opatrenia.
Uplatňuje
sa stratégia boja proti podvodom GR pre obchod prijatá v novembri 2013.

3.                      
ODHADOVANÝ FINANČNÝ VPLYV NÁVRHU/INICIATÍVY 
3.1.                
Príslušné okruhy viacročného finančného
rámca a rozpočtové riadky výdavkov 

·      Existujúce rozpočtové riadky 
V poradí, v akom za sebou nasledujú okruhy viacročného finančného rámca a rozpočtové
riadky.
 Okruh viacročného finančného rámca || Rozpočtový riadok || Druh výdavkov || Príspevky 
 Číslo Okruh 5 || DRP/NRP ([17])   || krajín EZVO[18]   || kandidátskych krajín[19]   || tretích krajín || v zmysle článku 21 ods. 2 písm. b) nariadenia o rozpočtových pravidlách 
   || […][XX YY YY YY]   || NRP || NIE || NIE || NIE || NIE 
·      Požadované nové rozpočtové riadky 
V poradí, v akom za
sebou nasledujú okruhy viacročného finančného rámca a rozpočtové
riadky.
 Okruh viacročného finančného rámca || Rozpočtový riadok || Druh výdavkov || Príspevky 
 Číslo […][Názov………………………………………...……….] || DRP/NRP || krajín EZVO || kandidátskych krajín || tretích krajín || v zmysle článku 21 ods. 2 písm. b) nariadenia o rozpočtových pravidlách 
   || […][XX YY YY YY]   ||   || ÁNO/NIE || ÁNO/NIE || ÁNO/NIE || ÁNO/NIE 

3.2.                
Odhadovaný vplyv na výdavky 
3.2.1.          
Zhrnutie odhadovaného vplyvu na výdavky 

v mil. EUR (zaokrúhlené na 3 desatinné miesta)
 Okruh viacročného finančného rámca || Číslo || […][Názov……………...……………………………………………………………….] 
 GR: <…….> ||   ||   || Rok N[20] || Rok N+1 || Rok N+2 || Rok N+3 || Uveďte všetky roky, počas ktorých vplyv trvá (pozri bod 1.6) || SPOLU 
  Operačné rozpočtové prostriedky ||   ||   ||   ||   ||   ||   ||   ||   
 Číslo rozpočtového riadka || Záväzky || (1) ||   ||   ||   ||   ||   ||   ||   ||   
 Platby || (2) ||   ||   ||   ||   ||   ||   ||   ||   
 Číslo rozpočtového riadka || Záväzky || (1a) ||   ||   ||   ||   ||   ||   ||   ||   
 Platby || (2a) ||   ||   ||   ||   ||   ||   ||   ||   
 Administratívne rozpočtové prostriedky financované z balíka prostriedkov určených na realizáciu osobitných programov[21]   ||   ||   ||   ||   ||   ||   ||   ||   
 Číslo rozpočtového riadka ||   || (3) ||   ||   ||   ||   ||   ||   ||   ||   
 Rozpočtové prostriedky pre GR <….> SPOLU || Záväzky || = 1 + 1a + 3 ||   ||   ||   ||   ||   ||   ||   ||   
 Platby || = 2+ 2a + 3 ||   ||   ||   ||   ||   ||   ||   ||   
  Operačné rozpočtové prostriedky SPOLU || Záväzky || (4) ||   ||   ||   ||   ||   ||   ||   ||   
 Platby || (5) ||   ||   ||   ||   ||   ||   ||   ||   
  Administratívne rozpočtové prostriedky financované z balíka prostriedkov určených na realizáciu osobitných programov SPOLU || (6) ||   ||   ||   ||   ||   ||   ||   ||   
 Rozpočtové prostriedky OKRUHU <….> viacročného finančného rámca SPOLU || Záväzky || = 4 + 6 ||   ||   ||   ||   ||   ||   ||   ||   
 Platby || = 5 + 6 ||   ||   ||   ||   ||   ||   ||   ||   
Ak má návrh/iniciatíva vplyv na viaceré okruhy:
  Operačné rozpočtové prostriedky SPOLU || Záväzky || (4) ||   ||   ||   ||   ||   ||   ||   ||   
 Platby || (5) ||   ||   ||   ||   ||   ||   ||   ||   
  Administratívne rozpočtové prostriedky financované z balíka prostriedkov určených na realizáciu osobitných programov SPOLU || (6) ||   ||   ||   ||   ||   ||   ||   ||   
 Rozpočtové prostriedky OKRUHOV 1 až 4 viacročného finančného rámca SPOLU (Referenčná suma) || Záväzky || = 4 + 6 ||   ||   ||   ||   ||   ||   ||   ||   
 Platby || = 5 + 6 ||   ||   ||   ||   ||   ||   ||   ||   
 Okruh viacročného finančného rámca || 5 || „Administratívne výdavky“ 
v mil. EUR (zaokrúhlené na 3 desatinné miesta)
   ||   ||   || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Rok 2021 || SPOLU || 
 GR: GR pre obchod ||   ||   ||   || 
  Ľudské zdroje || 0,3 || 0,3 || 0,3 || 0,3 || 0,3 || 0,3 || 0,3 || 2,1 ||   ||   ||   
  Ostatné administratívne výdavky || 0,26 || 0,06 || 0,06 || 0,06 || 0,06 || 0,06 || 0,06 || 0,62 ||   ||   ||   
 GR pre obchod SPOLU || Rozpočtové prostriedky || 0,56 || 0,36 || 0,36 || 0,36 || 0,36 || 0,36 || 0,36 || 2,72 ||   ||   ||   
 Rozpočtové prostriedky OKRUHU 5 viacročného finančného rámca SPOLU || (Záväzky spolu = Platby spolu) || 0,56 || 0,36 || 0,36 || 0,36 || 0,36 || 0,36 || 0,36 || 2,72 
v mil. EUR (zaokrúhlené na 3 desatinné miesta)
   ||   ||   || Rok 2015 || Rok 2016 || Rok 2017 || Rok 2018 ||   || SPOLU 
 Rozpočtové prostriedky OKRUHOV 1 až 5 viacročného finančného rámca SPOLU || Záväzky || 0,56 || 0,36 || 0,36 || 0,36 || 0,36 || 0,36 || 0,36 || 2,72 
 Platby || 0,56 || 0,36 || 0,36 || 0,36 || 0,36 || 0,36 || 0,36 || 2,72 

3.2.2.          
Odhadovaný vplyv na operačné rozpočtové
prostriedky 

–     
x   Návrh/iniciatíva si nevyžaduje použitie
operačných rozpočtových prostriedkov. 
–     
¨  Návrh/iniciatíva si vyžaduje použitie operačných
rozpočtových prostriedkov, ako je uvedené v nasledujúcej tabuľke:
viazané rozpočtové prostriedky v mil. EUR
(zaokrúhlené na 3 desatinné miesta)
 Uveďte ciele a výstupy   ò ||   ||   || Rok N || Rok N+1 || Rok N+2 || Rok N+3 || Uveďte všetky roky, počas ktorých vplyv trvá (pozri bod 1.6) || SPOLU 
 VÝSTUPY 
 Druh[22]   || Priemerné náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Celkový počet || Náklady spolu 
 KONKRÉTNY CIEĽ č. 1[23] ...   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Konkrétny cieľ č. 1 medzisúčet ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KONKRÉTNY CIEĽ č. 2 ... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Konkrétny cieľ č. 2 medzisúčet ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 NÁKLADY SPOLU ||   ||   ||   ||   ||   ||   ||   ||   ||   ||   ||   ||   ||   ||   ||   ||   

3.2.3.          
Odhadovaný vplyv na administratívne rozpočtové
prostriedky
3.2.3.1.    
Zhrnutie 

–     
¨  Návrh/iniciatíva si nevyžaduje použitie administratívnych
rozpočtových prostriedkov. 
–     
x   Návrh/iniciatíva si vyžaduje použitie
administratívnych rozpočtových prostriedkov, ako je uvedené v nasledujúcej
tabuľke:
v mil. EUR
(zaokrúhlené na 3 desatinné miesta)
   || Rok 2015 || Rok 2016 || Rok 2017 || Rok 2018 || Rok 2019 || Rok 2020 || Rok 2021 || SPOLU 
 OKRUH 5 viacročného finančného rámca ||   ||   ||   ||   ||   ||   ||   ||   
 Ľudské zdroje || 0,3 || 0,3 || 0,3 || 0,3 || 0,3 || 0,3 || 0,3 || 2,1 
 Ostatné administratívne výdavky || 0,26 || 0,06 || 0,06 || 0,06 || 0,06 || 0,06 || 0,06 || 0,62 
 OKRUH 5 viacročného finančného rámca medzisúčet || 0,56 || 0,36 || 0,36 || 0,36 || 0,36 || 0,36 || 0,36 || 2,72 
 Mimo OKRUHU 5[24] viacročného finančného rámca   ||   ||   ||   ||   ||   ||   ||   ||   
 Ľudské zdroje ||   ||   ||   ||   ||   ||   ||   ||   
 Ostatné administratívne výdavky ||   ||   ||   ||   ||   ||   ||   ||   
 Mimo OKRUHU 5 viacročného finančného rámca medzisúčet ||   ||   ||   ||   ||   ||   ||   ||   
 SPOLU || 0,56 || 0,36 || 0,36 || 0,36 || 0,36 || 0,36 || 0,36 || 2,72 
Potreby ľudských
zdrojov budú pokryté úradníkmi GR, ktorí už boli pridelení na riadenie akcie
a/alebo boli interne prerozdelení v rámci GR, a v prípade potreby budú doplnené
zdrojmi, ktoré sa môžu prideliť riadiacemu GR v rámci ročného postupu
prideľovania zdrojov a v závislosti od rozpočtových obmedzení.

3.2.3.2.    
 Odhadované potreby
ľudských zdrojov 

–     
¨  Návrh/iniciatíva si nevyžaduje použitie ľudských zdrojov. 
–     
X  Návrh/iniciatíva si vyžaduje použitie
ľudských zdrojov, ako je uvedené v nasledujúcej tabuľke:
odhady sa vyjadrujú v jednotkách ekvivalentu
plného pracovného času
   || Rok 2015 || Rok 2016 || Rok 2017 || Rok 2018 || Rok N 
  Plán pracovných miest (úradníci a dočasní zamestnanci) ||   ||   
 XX 01 01 01 (ústredie a zastúpenia Komisie) || 2,5 || 2,5 || 2,5 || 2,5 || 2,5 
 XX 01 01 02 (delegácie) ||   ||   ||   ||   ||   
 XX 01 05 01 (nepriamy výskum) ||   ||   ||   ||   ||   
 10 01 05 01 (priamy výskum) ||   ||   ||   ||   ||   
  Externí zamestnanci (ekvivalent plného pracovného času: FTE)[25]   ||   
 XX 01 02 01 (ZZ, VNE, DAZ z celkového finančného krytia) ||   ||   ||   ||   ||   
 XX 01 02 02 (ZZ, MZ, VNE, DAZ, PED v delegáciách) ||   ||   ||   ||   ||   
 XX 01 04 yy[26]   || – ústredie   ||   ||   ||   ||   ||   
 – delegácie ||   ||   ||   ||   ||   
 XX 01 05 02 (ZZ, VNE, DAZ – nepriamy výskum) ||   ||   ||   ||   ||   
 10 01 05 02 (ZZ, VNE, DAZ – priamy výskum) ||   ||   ||   ||   ||   
 Iné rozpočtové riadky (uveďte) ||   ||   ||   ||   ||   
 SPOLU || 2,5 || 2,5 || 2,5 || 2,5 || 2,5 
20 predstavuje
príslušnú oblasť politiky alebo rozpočtovú hlavu.
Potreby ľudských
zdrojov budú pokryté úradníkmi GR, ktorí už boli pridelení na riadenie akcie
a/alebo boli interne prerozdelení v rámci GR, a v prípade potreby budú
doplnené zdrojmi, ktoré sa môžu prideliť riadiacemu GR v rámci
ročného postupu prideľovania zdrojov v závislosti od rozpočtových
obmedzení.
Opis úloh, ktoré sa
majú vykonať:
 Úradníci a dočasní zamestnanci || Návrh a implementácia príručky o verejnom obstarávaní by si vyžadovali 1 jednotku ako pri plnom pracovnom úväzku (FTE) počas viacerých po sebe nasledujúcich rokov. Okrem toho by si nariadenie vyžadovalo 1,5 FTE na vypracovanie vykonávacích usmernení. 
 Externí zamestnanci ||   

3.2.4.          
Súlad s platným viacročným finančným
rámcom 

–     
X  Návrh/iniciatíva je v súlade s platným
viacročným finančným rámcom.
–     
¨  Návrh/iniciatíva si vyžaduje zmenu v plánovaní príslušného okruhu
vo viacročnom finančnom rámci.
Vysvetlite požadovanú zmenu v plánovaní a uveďte
príslušné rozpočtové riadky a zodpovedajúce sumy.
–     
¨  Návrh/iniciatíva si vyžaduje, aby sa použil nástroj flexibility alebo
aby sa uskutočnila revízia viacročného finančného rámca[27].
Vysvetlite potrebu a uveďte príslušné okruhy,
rozpočtové riadky a zodpovedajúce sumy.

3.2.5.          
Príspevky od tretích strán 

–     
Návrh/iniciatíva nezahŕňa
spolufinancovanie tretími stranami. 
–     
Návrh/iniciatíva zahŕňa spolufinancovanie
tretími stranami, ako je uvedené v nasledujúcej tabuľke:
Rozpočtové prostriedky v mil. EUR (zaokrúhlené na
3 desatinné miesta)
   || Rok N || Rok N+1 || Rok N+2 || Rok N+3 || Uveďte všetky roky, počas ktorých vplyv trvá (pozri bod 1.6) || Spolu 
 Uveďte spolufinancujúci subjekt ||   ||   ||   ||   ||   ||   ||   ||   
 Spolufinancované prostriedky SPOLU ||   ||   ||   ||   ||   ||   ||   ||   

3.3.                
Odhadovaný vplyv na príjmy 

–     
X  Návrh/iniciatíva nemá finančný vplyv na
príjmy.
–     
¨  Návrh/iniciatíva má finančný vplyv na príjmy, ako je uvedené v
nasledujúcej tabuľke:
¨         vplyv na vlastné zdroje 
¨         vplyv na rôzne príjmy 
v mil. EUR (zaokrúhlené na 3 desatinné miesta)
 Rozpočtový riadok príjmov: || Rozpočtové prostriedky k dispozícii v prebiehajúcom rozpočtovom roku || Vplyv návrhu/iniciatívy[28]   
 Rok N || Rok N+1 || Rok N+2 || Rok N+3 || Uveďte všetky roky, počas ktorých vplyv trvá (pozri bod 1.6) 
 Článok …………. ||   ||   ||   ||   ||   ||   ||   ||   
V prípade rôznych
pripísaných príjmov, na ktoré bude mať návrh/iniciatíva vplyv, uveďte
príslušné rozpočtové riadky výdavkov.
Uveďte spôsob
výpočtu vplyvu na príjmy.
[1]               „Ozbrojené
skupiny a bezpečnostné sily“, ako sú definované v prílohe II k „usmerneniu
OECD o náležitej starostlivosti“ (OECD 2013),Usmernenie OECD o náležitej
starostlivosti a zodpovednom riadení dodávateľských reťazcov nerastov
z oblastí ovplyvnených konfliktom a vysokorizikových oblastí: Druhé vydanie, OECD
Publishing. http://dx.doi.org/10.1787/9789264185050-en. 
[2]               V Doddovom-Frankovom zákone Spojených štátov amerických
sa nerasty z konfliktných oblastí vymedzujú ako kolumbit-tantalit alebo koltán
(kovová ruda, z ktorej sa získava tantal), cínovec (kovová ruda, z ktorej sa
získava cín), zlato, volframit (kovová ruda, z ktorej sa získava volfrám alebo
jeho deriváty, ktorými sa financuje konflikt v KDR, Angole, Burundi,
Stredoafrickej republike, Konžskej republike, Rwande, Južnom Sudáne, Tanzánii,
Ugande a Zambii).
[3]               Správa zo samitu vedúcich predstaviteľov G8 v Lough
Erne, bod 40, 18. jún 2013.
[4]               Komoditné trhy a suroviny, KOM(2011) 25 v
konečnom znení a Obchod, rast a rozvoj, COM(2012) 22 final.
[5]               OECD Due
Diligence Guidance for Responsible Supply Chains of Minerals from
Conflict-affected and High-risk Areas (Usmernenie OECD o náležitej starostlivosti a
zodpovednom riadení dodávateľských reťazcov nerastov z oblastí
ovplyvnených konfliktom a vysokorizikových oblastí): Druhé vydanie, OECD
Publishing (OECD (2013). http://dx.doi.org/10.1787/9789264185050-en.
[6]               Usmernenia OECD pre nadnárodné
podniky, OECD 2011.
[7]               Usmerňujúce zásady OSN
týkajúce sa podnikania a ľudských práv, Úrad vysokého komisára OSN pre
ľudské práva, New York a Ženeva 2011.
[8]               Iniciatíva
v oblasti surovín – zabezpečovanie našich nevyhnutných potrieb pre
rast a zamestnanosť v Európe, KOM(2008) 699 v konečnom znení.
[9]               Komoditné trhy a trhy s
nerastnými surovinami, COM(2011) 25 v konečnom znení.
[10]             Obchod, rast a rozvoj,
COM(2012) 22 final. 
[11]             Nariadenie
Európskeho parlamentu a Rady (EÚ) č. 182/2011 zo 16. februára 2011, ktorým
sa ustanovujú pravidlá a všeobecné zásady mechanizmu, na základe ktorého
členské štáty kontrolujú vykonávanie vykonávacích právomocí Komisie (Ú. v.
EÚ L 55, 28.2.2011, s. 13).
[12]             „Ozbrojené skupiny
a bezpečnostné sily“, ako sú definované v prílohe II k Usmerneniu OECD
o náležitej starostlivosti a zodpovednom riadení dodávateľských
reťazcov nerastov z oblastí ovplyvnených konfliktom a vysokorizikových
oblastí: Druhé vydanie, OECD Publishing, OECD (2013).
http://dx.doi.org/10.1787/9789264185050-en.
[13]             Nariadenie Rady (EHS) č. 2913/92 z 12. októbra 1992,
ktorým sa ustanovuje Colný kódex Spoločenstva (Ú. v. ES L 302, 19.10.1992,
s. 1). 
[14]             OECD Due
Diligence Guidance for Responsible Supply Chains of Minerals from
Conflict-affected and High-risk Areas (Usmernenie OECD o náležitej starostlivosti a
zodpovednom riadení dodávateľských reťazcov nerastov z oblastí
ovplyvnených konfliktom a vysokorizikových oblastí): Druhé vydanie, OECD
Publishing, OECD (2013), http://dx.doi.org/10.1787/9789264185050-en.
[15]             ABM: riadenie podľa činností – ABB: zostavovanie
rozpočtu podľa činností.
[16]             Podľa článku 54 ods. 2 písm. a) alebo b)
nariadenia o rozpočtových pravidlách.
[17]             DRP = diferencované rozpočtové prostriedky/NRP = nediferencované
rozpočtové prostriedky.
[18]             EZVO: Európske združenie voľného obchodu. 
[19]             Kandidátske krajiny a prípadne potenciálne kandidátske
krajiny západného Balkánu.
[20]             Rok N je rokom, v ktorom sa návrh/iniciatíva začína
uskutočňovať.
[21]             Technická a/alebo administratívna pomoc a výdavky
určené na financovanie realizácie programov a/alebo akcií Európskej únie
(pôvodné rozpočtové riadky „BA“), nepriamy výskum, priamy výskum.
[22]             Výstupy znamenajú dodané produkty a služby (napr.:
počet financovaných výmen študentov, vybudované cesty v km atď.).
[23]             Ako je uvedené v oddiele 1.4.2. „Konkrétne ciele...“. 
[24]             Technická a/alebo administratívna pomoc a výdavky
určené na financovanie realizácie programov a/alebo akcií Európskej únie
(pôvodné rozpočtové riadky „BA“), nepriamy výskum, priamy výskum.
[25]             ZZ = zmluvný zamestnanec, MZ = miestny zamestnanec, VNE =
vyslaný národný expert; AZ = agentúrny zamestnanec, PED = pomocný expert
v delegácii). 
[26]             Čiastkový strop pre externých zamestnancov
financovaných z operačných rozpočtových prostriedkov (pôvodné
rozpočtové riadky „BA“).
[27]             Pozri body 19 a 24 medziinštitucionálnej dohody na obdobie
rokov 2007 – 2013.
[28]             Pokiaľ ide o tradičné vlastné zdroje (clá,
odvody z produkcie cukru), uvedené sumy musia predstavovať čisté
sumy, t. j. hrubé sumy po odčítaní 25 % nákladov na výber.
PRÍLOHA I
Zoznam
nerastov a kovov v rozsahu pôsobnosti nariadenia zatriedených do kombinovanej
nomenklatúry
 Číselný znak KN || Opis výrobku 
 2609 00 00 || Cínové rudy a koncentráty 
 2611 00 00 || Volfrámové rudy a koncentráty 
 2615 90 00 || Tantalové rudy a koncentráty 
 2616 90 00 || Zlaté rudy a koncentráty 
 2825 90 40 || Oxidy a hydroxidy volfrámu 
 2849 90 30 || Karbidy volfrámu 
 2849 90 50 || Karbidy tantalu 
 7108 || Zlato, netepané alebo vo forme polotovarov, alebo vo forme prachu 
 8001 || Neopracovaný (surový) cín 
 8003 00 00 || Cínové tyče, prúty, profily a drôty 
 8007 00 || Ostatné predmety z cínu 
 8101 10 00 || Volfrám, prášok 
 8101 94 00   || Neopracovaný (surový) volfrám, vrátane tyčí a prútov získaných jednoduchým spekaním 
 8101 96 00 || Volfrámové drôty 
 8101 99 || Volfrámové tyče a prúty, iné ako získané jednoduchým spekaním, profily, dosky, plechy, pásy a fólie a ostatné 
 8103 20 00 || Neopracovaný (surový) tantal, vrátane tyčí a prútov získaných jednoduchým spekaním; prášok 
 8103 90 || Tantalové tyče a prúty, iné ako získané jednoduchým spekaním, profily, drôty, dosky, plechy, pásy a fólie a ostatné 
   ||   
PRÍLOHA II
Vzor zoznamu zodpovedných taviarní a rafinérií uvedeného v
článku 8 
 Stĺpec A: || Názov taviarní alebo rafinérií v abecednom poradí 
 Stĺpec B: || Adresa taviarne alebo rafinérie 
 Stĺpec C: || (*) ukazovateľ, či taviareň alebo rafinéria získava nerastné zdroje s pôvodom v oblastiach ovplyvnených konfliktom a vo vysokorizikových oblastiach 
 A || B || C 
PRÍLOHA III
Vzor zoznamu príslušných orgánov uvedeného v článku 9 
 Stĺpec A: || Názov členských štátov v abecednom poradí 
 Stĺpec B: || Názov príslušného orgánu 
 Stĺpec C: || Adresa príslušného orgánu 
 A || B || C